51. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 704 της 23 Ιουν./7 Ιουλ. 1981 (ΦΕΚ Α΄ 173) Περί συγχωνεύσεως των Λιμενικών Ταμείων του Νομού Κυκλάδων εις εν υπό τον τίτλον Λιμενικόν Ταμείον Νομού Κυκλάδων. Άρθρ.1.-Τα Λιμενικά Ταμεία Αδάμαντος Μήλου, Αμοργού, Άνδρου, Απολλωνίας Σίφνου, Δρυοπίδος Κύθνου, Θήρας, Ίου, Κέας, Μυκόνου, Νάξου, Πάρου, Σερίφου, Σύρου, Τήνου, συγχωνεύονται εις εν υπό τον τίτλον Λιμενικόν Ταμείον Νομού Κυκλάδων και με έδραν την πόλιν της Ερμουπόλεως Σύρου.  (Αντί για τη σελ. 240,15(β) Σελ. 240,15(γ) Τεύχος Ι-62 Σελ. 93 Λιμενικά Ταμεία - Λιμενικά Έργα 20.Δ.β.46-51 Άρθρ.2.-Περιοχή δικαιοδοσίας του νέου Λιμενικού Ταμείου ορίζονται τα παράλια ολοκλήρου του Νομού Κυκλάδων και θαλασσία έκτασις εκτεινομένη εις απόστασιν 500 μέτρων απ’ αυτών. Άρθρ.3.-1.Το εκ της συγχωνεύσεως προερχόμενον Λιμενικόν Ταμείον Νομού Κυκλάδων υπεισέρχεται εις άπαντα τα δικαιώματα και υποχρεώσεις των εις αυτό συγχωνευομένων Λιμενικών Ταμείων και υποχρεούται να μεριμνά δια την κατασκευήν και συντήρησιν των Λιμενικών Έργων της περιοχής του αναλόγως των οικονομικών αυτού δυνατοτήτων, της σπουδαιότητος και του επείγοντος εκάστου έργου. 2.Τα υφιστάμενα Ταμειακά υπόλοιπα παρ’ εκάστου των συγχωνευομένων Λιμενικών Ταμείων, διατίθενται αποκλειστικώς και μόνον δι’ εκτέλεσιν έργων των λιμένων της περιοχής των. Άρθρ.4.-Το υφιστάμενον αρχείον και τα λοιπά παραστατικά στοιχεία και έγγραφα εκάστου των συγχωνευομένων Λιμενικών Ταμείων, θα παραληφθούν από το ιδρυόμενον Λιμενικόν Ταμείον Νομού Κυκλάδων, μερίμνη του οποίου θα εκκαθαριστούν και θα διαφυλαχθούν μέχρι των υπό των κειμένων διατάξεων προβλεπομένων χρονικών ορίων. Άρθρ.5.-1.Η Λιμενική Επιτροπή Σύρου και αι λοιπαί υπηρεσίαι του Λιμενικού Ταμείου Σύρου θα αποτελέσουν, η μεν πρώτη την Λιμενικήν Επιτροπήν του Λιμενικού Ταμείου Νομού Κυκλάδων δια το χρονικόν διάστημα μέχρι της λήξεως της θητείας των Λιμενικών Επιτροπών της χώρας, αι δε δεύτεραι τας υπηρεσίας του αυτού ως άνω νέου Λιμενικού Ταμείου και μέχρι πληρώσεως των θέσεων των υπό του νέου Οργανισμού προβλεπομένων τοιούτων. 2.Το προσωπικόν των λοιπών Λιμενικών Ταμείων μεταφέρεται μετά των θέσεων αυτών εις το νέον Λιμενικόν Ταμείον Νομού Κυκλάδων. Με το άρθρ. 9 Νόμ. 1416/18-21 Φεβρ. 1984 (ΦΕΚ Α΄ 18), Τόμ. 3, σελ. 52, 263, ορίστηκε ότι με Ν.Δ/τα που εκδίδονται με πρόταση των Υπουργών που αναφέρονται στο άνω άρθρο μπορεί να καταργούνται λιμενικά ταμεία και οι αρμοδιότητές τους να μεταφέρονται στους οργανισμούς Τοπικής Αυτοδιοίκησης. Για την τύχη του προσωπικού που υπηρετεί στο καταργούμενο Λιμενικό Ταμείο κλπ. βλέπε το άνω άρθρο. Σελ. 240,16(γ) Τεύχος Ι-62 Σελ. 94 